Vermiste tiener gevind | Maroela Media
Vermiste tiener gevind
Carla Koen is gevind. (Foto: Facebook)
Die 13-jarige meisie wat Vrydagoggend voor 'n laerskool in die Wes-Kaap verdwyn het, is gevind. Carla Koen se ma was Sondagmiddag op pad na die Table View-polisiestasie nadat iemand haar dogter glo daar afgelaai het.
Maroela Media het vroeër berig Carla is die laaste keer om 07:50 voor Parow Valley Primary gesien, waar sy volgens haar klasmaats in 'n wit Toyota Corolla geklim het. Sy was nie die middag by die skool toe haar familie haar wou gaan oplaai nie. Hulle het haar probeer bel, maar sy het nie haar selfoon geantwoord nie.
Carla se ma, Chantal van Gruning, het aan Maroela Media gesê dat sy nie seker is van die omstandighede waarin haar dogter gevind is nie en sal later meer inligting oor haar dogter se toestand bekendmaak.
Beurtkrag tot Dinsdag ingestel
Polisiehond 'soos familie'
Mamma wees net bly jou kind is terug
Ek bid net die familie en gesin toe dat sy ongeskonde is en dank ons Hemelse Vader vir nuus dat sy nog lewe. Sterkte Mevroutjie!
EK's bly vir die ouers se part. Hulle kind kon net sowel heeltemal verdwyn het sonder om ooit te gevind te word het. Ek vermoed maar dat in die geval dat n kêrel betrokke is.
Gelukkig is sy lewend gevind – als anders kan uitgesorteer word. Ek kan my nie indink hoe haar ma haar moes dood bekommer nie.
Om 07.50, dis 10 voor 8 in die oggend, klim sy IN 'n wit Toyota, ander kinders sien dit, maar NIEMAND vermoed onraad nie, sê nie eens vir die onderwysers nie en haar ma vind dit eers die middag uit. Vreemd…